વલ્લભવિદ્યાનગરમાં રહેતી અને લેકચરર તરીકે ફરજ બજાવતી એક યુવતીનાં બિભત્સ ફોટા માસીના દીકરાએ જ ફેસબુક પર અપલોડ કરી યુવતીને બદનામ કરી જાનથી મારી નાંખવાની ધમકીઓ આપી હતી. જેના સંદર્ભમાં યુવતીએ વલ્લભવિદ્યાનગર પોલીસ મથકે ફરિયાદ નોંધાવતા પોલીસે ગુનો નોંધી વધુ તપાસ હાથ ધરી છે. વિદ્યાનગરમાં રહેતી અને લેકચરર તરીકે ફરજ બજાવતી એક યુવતી તેના માસીના દીકરા અજય મફતભાઇ ભોઇ જે જામનગર ખાતે પટેલ પાર્ક શેરી નં.૧૧માં રહે છે. જે અવારનવાર યુવતીના ઘરે આવતો હતો અને આણંદ ખાતે પોતાના મોસાળમાં પ્રસંગોપાત યુવતી અને અજય વચ્ચે મુલાકાત થતી હતી.